
Közösségi média mint oktatási módszer dolgozat

Kulcsszavak: közösségi média, oktatási módszer
A világunk folyamatosan és az elmúlt évtizedekben egyre nagyobb mértékű átalakuláson megy
keresztül. Életünk szinte minden területén, legyen az gazdaság, technológia vagy az átlagos
hétköznapok, de adaptálódunk ehhez a fajta változáshoz. Harmadéves pedagógus hallgatóként
meggyőződésem, hogy az oktatásban is változtatásokat kell eszközölnünk annak érdekében,
hogy lépést tudjunk tartani a világgal és hogy olyan tudást, kézségeket prezentáljunk a
gyermekeknek, amiket felnőttként hasznosítani tudnak majd ebben a technológia uralta
világban. A dolgozatom során ebből a meggyőződésből kiindulva teszek javaslatot arra, hogy a
közösségi média oldalakat szervezett módon alkalmazzuk az középiskolákban oktatási
módszerként.
Pedagógus hallgatóként fontos, hogy már az egyetemi évek alatt elsajátítsunk a gyakorlatban is
hatékonyan alkalmazható tanulásszervezési módszereket. Kutatói munkám során ezeket a
módszereket keresem és tanulmányozom, bízva abban, hogy pedagógusi munkám során
hatékonyan tudom majd ezeket alkalmazni. Az összegyűjtött módszerek hatékonyságát és
használatuk gyakoriságát egy kérdőív segítségével mérem fel adott középiskolákban. A
kérdőívben megemlített módszerek a felhasznált szakirodalmakat alapul véve a tudomány
szerint hatékonyan felhasználhatóak a mindennapi életben és pozitív hatást gyakorolnak a
diákokra a tanulási teljesítményükkel kapcsolatban. A szakirodalmakban fellelhető módszerek
mellet kutatom a középiskolás diákok közösségi média használati szokásait mind a
hétköznapok, valamint a tanulás során is az általam meghatározott, kiválasztott platformok
segítségével. Külön hangsúlyt fektetek a közösségi média oktatásba való beintegrálásnak az
előnyeire és az esetlegesen fellépő nehézségekre.
Megkérdőjelezhetetlen fontosságú, hogy a diákok minél hatékonyabb és a képességeiknek,
valamint tudásuknak megfelelően, általuk jól ismert módszerekkel tanuljanak. A diákok
tudásbéli gyarapodása elengedhetetlen ahhoz, hogy megértsék saját magukat, megtalálják a
céljaikat, dolgozzanak álmaikért és az önmegvalósítást követően pedig a társadalom hasznos
tagjaiként fejlesszék a világot egy szebb jövő érdekében.



